**Înger lumesc**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai pudrat duios pe aripi visul tău din lac de stele

Rasfățându-mi într-o undă toate dorurile grele,

Mi-ai atins tot sentimentul cu a ta purtare fină

Dezrobind din întuneric o iubire... o lumină.

Mi-ai călcat sfios pe urme când întineream hotarul

Ținându-mă cald de mână am uitat ce e amarul,

Mi-ai oprit sângele-n vene când mi te-ai jertfit în noapte

Dăruindu-mi cu putere taine-ascunse... minunate.

Mi-ai deschis ochiul lăuntric ce erotic te privește

Dezgolind în umbra nopții corpul tău plin de poveste,

Mi-ai aprins în suflet viața, focuri ard aprig dorințe

Ascultând sub fericire ale inimii cerințe.

Mi-ai adus doar bucurie, dragul meu înger lumesc,

Mă înclin și-ți spun în șoaptă: Nici nu știi cât te iubesc!